## Pravilnik o službenim iskaznicama službenika inspekcija u Ministarstvu zaštite okoliša i prostornog uređenja

### NN 15/2002 (15.2.2002.), Pravilnik o službenim iskaznicama službenika inspekcija u Ministarstvu zaštite okoliša i prostornog uređenja

# MINISTARSTVO ZAŠTITE OKOLIŠA I PROSTORNOG UREĐENJA

370

Na temelju članka
i 25. stavak 2 Zakona o sustavu državne uprave (»Narodne novine« br. 75/93,
48/99 i 15/00, 59/01), članka 80. Zakona o gradnji (»Narodne novine« 52/99,
75/99, 117/01) i članka 69. Zakona o zaštiti okoliša (»Narodne novine« 82/94,
128/99), ministar zaštite okoliša i prostornog uređenja donosi

## PRAVILNIK

### o sluŽbenim iskaznicama sluŽbenika inspekcija u Ministarstvu zaŠtite okoliŠa i prostornog ureĐenja

Članak 1.

Ovim Pravilnikom propisuje se sadržaj i oblik, način izdavanja i uporaba
službene iskaznice inspekcijskih službenika gra­đevne inspekcije, urbanističke
inspekcije, inspekcije zaštite okoli­ša i inspekcije zaštite prirode u
Ministarstvu zaštite okoliša i prostornog uređenja te vođenje evidencije o
iskaznicama.

Članak 2.

Službena iskaznica izrađuje se na specijalnom zaštićenom papiru
dimenzija 85 x 50 mm, zaštićena plastičnim prozirnim omo­tom.

Obrazac službene iskaznice tiskan je uz ovaj pravilnik i čini njegov
sastavni dio.

Članak 3.

Obrazac službene iskaznice sadrži:

*a) na prednjoj strani:*

1. utisnut grb Republike Hrvatske

2. natpis: Republika Hrvatska Ministarstvo zaštite okoliša i prostornog
uređenja

3. naziv inspekcije za ovlaštene
službenike (urbanistička inspekcija, građevna inspekcija, inspekcija zaštite
okoliša ili inspekcija zaštite prirode)

4. naziv: SLUŽBENA ISKAZNICA

5. mjesto za sliku 25 x 30
mm.

6. ime i prezime nositelja
iskaznice

7. jedinstveni matični broj
nositelja iskaznice

8. broj iskaznice

*b) na stražnjoj strani:*

9. tekst ovlaštenja nositelja
iskaznice

10. iskazani zaštitni znak
Ministarstva.

Članak
4.

Službene iskaznice izdaje
Ministarstvo zaštite okoliša i prostornog uređenja.

O izdanim iskaznicama vodi se
evidencija.

Evidencija
sadrži: ime i prezime osobe kojoj je izdana iskaznica, naziv radnog mjesta ili
funkcije nositelja iskaznice, broj iskaznice i evidencijski broj, datum
izdavanja, datum povratka, od­­nosno poništenja iskaznice, potpis nositelja
iskaznice te odje­ljak za napomenu.

Članak
5.

Nositelj iskaznice koji
izgubi iskaznicu ili na drugi način ostane bez iskaznice, dužan je o tome odmah
obavijestiti nepos­red­nog čelnika.

Nova iskaznica izdat će se nakon što je izgubljena ili na dugi način
nestala iskaznica oglašena nevažećom u »Narodnim novinama«.

Troškove oglašavanja u »Narodnim novinama« i izdavanje nove iskaznice
snosi Ministarstvo.

Članak 6.

Nositelj iskaznice dužan je prilikom primitka rješenja o rasporedu na
drugo radno mjesto, odnosno prestanku radnog odnosa u Ministarstvu predati
iskaznicu neposrednom čelniku.

Nositelj iskaznice koji je udaljen iz službe dužan je predati iskaznicu
neposrednom čelniku.

Članak 7.

Iskaznice izdane na temelju ranijih propisa zamijenit će se iskaznicama
prema ovom Pravilniku u roku od 30 dana, od dana stupanja na snagu ovog
Pravilnika.

Članak 8.

Danom stupanja na snagu ovog Pravilnika prestaju važiti:

1. Pravilnik o službenoj iskaznici građevnog inspektora (»Narodne
novine« br. 98/99)

2. Pravilnik o službenoj iskaznici urbanističkog inspektora (»Narodne
novine« br. 122/99)

3. Pravilnik o službenoj iskaznici inspektora zaštite okoliša (»Narodne
novine« br. 93/98)

4. Pravilnik o službenoj iskaznici inspektora zaštite prirode (»Narodne
novine« br. 93/98)

Članak 9.

 Ovaj Pravilnik stupa na snagu
danom objave u »Narodnim novinama«.

Klasa: 362-02/02-07/70
Urbroj 531-01-02-1
Zagreb, 7. veljače 2002.

Ministar
**Božo Kovačević,** v. r.

![](dodatni/357933.gif)
![](dodatni/357934.gif)

Pravilnik, NN 15/2002-370